stanford-oval/wikipedia huggingface dataset:
קידירגלי אונגרבייב

| --- | --- |
אין תמונה חופשית
 לידה:  24 באוקטובר 1994 (בן 30) 
 
קידירגלי אונגרבייב (בקזחית: Қыдырғали Оңғарбаев) הוא ספורטאי קזחי מקצועי בתחום הורדת ידיים. קידירגלי מדליסט באליפות העולם, וכן מקום ראשון באליפות אסיה שלוש פעמים ואלוף קזחסטן פעמים רבות. בגביע העולמי "זלוטי טור" עד 95 ק"ג זכה בזהב, ובכסף במשקל כולל.
ראשית חייו וקריירה

אונגרבייב נולד ב-24 באוקטובר 1994 בעיר שרדרה, שבדרום קזחסטן. מגיל 10 החל לעסוק בהאבקות זרועות במועדון הספורט המקומי "שרדרה הורדות ידיים". בהדרכתו של ארמן קרסיבייב, המאמן הראשי ומייסד המועדון, הוא זכה להצלחה רבה בספורט וזכה בזהב באליפות העולם לנוער ב-2012.
ראשית חייו וקריירה > קריירה מקצועית

באליפות העולם 2012 זכה בזהב בקטגוריית הצעירים ובארד בקטגוריית הבוגרים עד 80 ק"ג.
בשנת 2013, הוא היה שלישי בקטגוריה של עד 95 ק"ג בגביע העולם של נמירוף בחסות ליגת הורדת הידיים המקצועית בארצות הברית.
באליפות רוסיה הפתוחה A1 2014 הוא זכה בארד, כשהוא ניצח בקרב ספורטאים שמאליים מצטיינים כמו יבגני פרודניק וספרטק זולוב, וכן את ארטם טיינוב ולדימיר מנצאקניאן בקרב ימין. במהלך קריירת הספורט שלו, הוא השיג את התואר של האמן הבינלאומי לספורט של הרפובליקה של קזחסטן, הפך לאלוף ארצו מספר פעמים, ואלוף אסיה שלוש פעמים.
בשנת 2017, בגביע העולם המקצועי – "זלוטי טור" בדרגת משקל 95 ק"ג, ימני. לקח את המקום הראשון. בקטגוריית המשקל המוחלט, הוא הפסיד רק למתאבק היד החזק בעולם לבן סגינשווילי, ולקח את המקום השני.
בשנת 2018, בזכות הופעתו המוצלחת בתחרות "זלוטי טור", הוא קיבל הזמנה לתחרות "TOP 8", בה התכנסו מיטב 8 מתאבקי הזרועות בעולם, ללא קשר לדרגת המשקל. בטורניר זה ניצח האתלט הקזחי את הספורטאי הפולני – אלכס קורדצ'ה, שכבד ממנו ב-50 ק"ג, ונכנס לדירוג "ארבעה הראשונים בעולם".
צגייר עשוש

| --- | --- |
אין תמונה חופשית
 לידה:  1903 ג'רבא 
 פטירה:  1985 (בגיל 82 בערך) כ"ו באדר, תשמ"ה באר שבע, ישראל 
 מקום קבורה:  באר שבע
 השכלה:  ישיבת רבי מקיצץ
 מקום מגורים:  ג'רבא, באר שבע
 מקום פעילות:  ג'רבא, תוניסיה, באר שבע
 תקופת הפעילות:  ?–1985 
 תחומי עיסוק:  סופר סת"ם, מורה צדק, שוחט ובודק
 רבותיו:  רבי מקיצץ שלי, הרב כלפון משה הכהן
 חיבוריו:  כפות תמרים על תהלים, עצי המערכה, סדר לקידוש אטויל, עץ החיים, דורש טוב לעמו
 אב:  בנימין
 
רבי צגייר עשוש (תרס"ג, 1903 - כ"ו באדר, תשמ"ה) היה רב ומקובל ג'רבאי-תוניסאי.
תולדות חייו

נולד בג'רבא לאביו בנימין. למד בישיבת רבי מקיצץ, שלימים לקחו לחתנו ואצל הרב כלפון משה הכהן. נישא לביתו של רבי מקיקץ שלי.
חיבר חיבורים רבים, רובם ככולם נדפסו בחייו, למעט ספרו שו"ת עץ שתול שנדפס לאחר פטירתו, בהשתדלות ישיבת כסא רחמים, הרב שמואל עידאן והרב מאיר מאזוז. מלבד זאת עסק יחד עם חמיו רבי מקיקץ שלי בהדפסת תורתם וחיבורים של חכמי תוניסיה. חיבוריו עברו הגהה על-ידי רבי מקיצץ ואף לחלקם נתן הסכמה יחד עם רבני וחכמי ג'רבא. חלק מהספרים עברו הגהה גם על ידי רבי בוגיד חנינא סעדון. מרוב שמחתו על הדפסת ספריו תיקן נוסח מיוחד ללימוד על הדפסת ספר.
רבי צגייר שימש כמורה צדק, סופר סת"ם וכשוחט ובודק בכפרי תוניסיה ומזה התפרנס. כן לימד תורה לבני עניים בבית הכנסת הגדול בג'רבא תחת ארגון אור תורה. את מלאכת השחיטה למד אצל רבי בנימין חדאד (בעל מחבר ספר 'אמרות טהורות').
בשנת ה'תרפ"ד עקר את מגוריו מג'רבא לכפר סילייאנה סמוך לעיר קירואן בדרום תוניסיה. שם מונה לכהן כרב הקהילה היהודית והקים ישיבה בשם עצה ותושיה ועמד בראשה. בהמשך כיהן כרב בעיר 'תסתור' (מקום קבורתו של המשורר רבי פראג'י שוואט). לאחר שחזר לג'רבא שלחו רבו רבי כלפון משה הכהן להיות רב בעיר תאלה שבמערב תוניס על גבול אלג'יר.
בשנת תש"ט נסע למרסיי בצרפת, כדי לעלות לארץ ישראל, בשנת תש"י עלה לארץ באניה. לאחר עלייתו בארץ שוכן במחנה העולים בירושלים בשכונת תלפיות. בשנת תשי"א עברו לפרדס חנה ולאחר כמה שנים נקרא לכהן כרב שיכון ג' בבאר שבע.
היה בקשר עם הסופר ש"י עגנון. אחרי עלייתו ארצה התכתב בענייני הלכה עם הרב בן ציון חי עוזיאל זצ"ל ועם הרב עובדיה הדאיה זצ"ל.
כל בניו נפטרו כתינוקות, נותרו לו שלוש בנות, אסתר, רות (ברוריה) ודינה. נכדו הוא הרב יוסף שנה, רב שכונת בלינסון בפתח תקווה.
נפטר בכ"ו אדר תשמ"ה. נקבר בבאר שבע.
חיבוריו

סדר לקידוש אטויל, תפילות וברכות ונוסח ברכת האילנות כמנהג יהודי תוניסיה, תר"ץ
ענף עץ עבות - על מסכת אבות, ג'רבא, ה'תרצ"ז
ערבי נחל - בערבית, כולל הלכות, מעשיות וסגולות, וכן צוואת רבי יהודה החסיד, ג'רבא, ה'תרצ"ט
פרי עץ הדר - חידושים ופרפראות על מגילת קהלת, ג'רבא ה'תש"ב
עצי המערכה תנ"ך ומאמרי חז"ל, ג'רבא, ה'תש"ו, מהדורה שנייה - באר שבע, ה'תשכ"ו
מרפא לעצם, ג'רבא, ה'תש"ח
אחימע"ץ, ג'רבא, ה'תש"ח
כפות תמרים על ספר תהלים, באר שבע, תשכ"ב
ימי הפורים, באר שבע, ה'תשכ"ד
עץ החיים על התורה, ג'רבא, ה'תשכ"ה, מהדורה חדשה של הספר יצאה לאור על ידי נכדיו בירושלים, ה'תשע"ד
עצי שיטים - חידושים על הש"ס, ג'רבא, ה'תשל"ב
אור החמה - על ענייני ברכת החמה, ג'רבא, ה'תשל"ב
ליקוטי מעשיות, ג'רבא, תשל"ב
כפות תמרים - על ספר תהלים חלק ב', באר שבע ה'תשל"ד
דורש טוב לעמו דרשות, ג'רבא, תשל"ו
מיד נעמי - על מגילת רות, ג'רבא, ה'תשל"ט
ושמחתם לפני ה' אלהיכם, הגדה של פסח
עט סופר - הלכות ומנהגי כתיבת סת"ם על פי מנהגי ג'רבא, באר שבע, ה'תשמ"ג
שו"ת עץ שתול, בני ברק, ה'תשנ"ד
חיבוריו > ספרי חכמי תוניסיה שטרח בעריכתם והדפסתם

שו"ת ישיב משה - חלק שני לרבי משה שתרוג
דברי שלום לרבי שלום שמעוני
כוס הישועות לרבי ישועה צייאדה
בגד תכלת לרבי יצחק כהן טנוג'י
קול התור לרבי ישועה זרח
לקריאה נוספת

עץ שתול - בתוך גיליון כתר מלוכה 33 של ישיבת כסא רחמים, תשפ"ג
עץ שתול - בתוך הספר למען ידעו דורותיכם מנהגי ג'רבא בהכנסת ספר תורה
הערות שוליים

↑  הרב תומר בוכריץ, עץ שתול - כתר מלכות גיליון 33, עמ' 56.
↑  נדפס בסוף בספרו "ערבי נחל", חלק א. התיקון כולל אמירת נשמת כל חי, פיוטים ועוד.
↑  על פי ביתו, בספרה הניסים של ברוריה.
↑  לדוגמה ראה שו"ת משפטי עוזיאל חלק ט, סימן ג.
| --- | --- |
בקרת זהויות :  NLI: 987007308006905171  GND: 1225840473  ISNI: 0000 0000 6694 8073  LCCN: nr95015782  NTA: 142187658  VIAF: 51579624   WorldCat (עם VIAF): 51579624
תרבות עמק אופאנו

תרבות עמק אופנו היא תרבות חקלאית ועירונית עתיקה ומורכבת שהתקיימה בעמק אופאנו בדרום אקוודור במשך כ-1000 שנה בין 500 לפני הספירה ועד 300 או 600 לספירה. תרבות עמק אופאנו התפרסה על פני כאלף קילומטרים וכללה לפחות חמש ערים גדולות, מורכבות מבחינה הנדסית, מוקפות בכפרים רבים שרובם התקיימו באמצעות חקלאות. הערים היו מחוברות במערכת דרכים סבוכה ומתקדמת. התרבות הקדימה כל חברה מורכבת אחרת ידועה באמזונס בלמעלה מאלף שנה. לאחר שקיעת תרבות זו, כיסו יערות הגשם באזור את הערים והדרכים ודבר קיומן לא נודע לחוקרים ולארכאולוג במשך שנים רבות.
העדות המוקדמת ביותר להתיישבות עתיקה באזור עמק אופאנו נמצאה בשנות ה-70 של המאה ה-20. במהלך שנות ה-90, סטפן רוסטיין (צר'), ארכאולוג מהמרכז הלאומי למחקר מדעי של צרפת, החל בחפירות באזור. חקר האתרים הואץ לאחר שממשלת אקוודור מימנה סקר סריקות לידאר של עמק אופאנו ב-2015. הסקר סייע לחשוף כמות מבנים גדולה בהרבה ממה שנחשפה קודם לכן. הצוות של רוסטיין פרסם את הממצאים שלהם מסקר הלידר ב-Science בינואר 2024.
תיאור האתרים

האתרים הידועים מתפרסים על פני שטח של כ-300 קילומטרים רבועים בעמק נהר האופאנו. הצוות של רוסטיין דיווח על גילוי של חמש עשרה יישובים, חמישה מהם תוארו כ"יישובים גדולים"; הם נתנו עדיפות מיוחדת לחפירת שני יישובים הידועים בשם קילאמופה (Kilamope) וסנגאי (Sangay). אזור הליבה של קילאמופה מכסה שטח השווה בגודלו לרמת גיזה במצרים או לשדרה הראשית של טאוטיווקאן במקסיקו. לתושבים לא היו אבנים לבניה, כך שהערים נבנו מלבני בוץ.
תבנית הבנייה האופיינית באתרים התרכזה סביב במות מלבניות שנבנו על ידי חפירה והשטחה של ראשי גבעות. התגלו כ-6,000 פלטפורמות כאלו, שעליהן נבנו קבוצות של שלושה עד שישה מבנים. ההערכה היא שהמבנים שימשו בעיקר למגורים, אם כי חלקם נחשבים כמבנים למטרות פולחן. בבמות נמצאו אחים ובורות וכן קנקנים, אבנים לטחינת צמחים וזרעים שרופים. מידות המבנים כ-20 מטר על 10 מטר וגובהם 2–3 מטר. במתחם אחד בקילאמופה נמצאה פלטפורמה שגודלה 140 מטר על 40 מטר. מערכת דרכים, שרוחבן כ-10 מטרים ואורכן עד 25 קילומטרים, חיברה בין היישובים של העמק. סביב חלק מהיישובים נצפו תעלות ואמצעים לחסימות דרכים, מה שמצביע על כך שהם היו צריכים להתגונן מפני איומים. הארכאולוג אנטואן דוריסון שעובד עם רוסטיין העריך את גודל האוכלוסייה באזור בכ-10,000 תושבים, והעריך כי ייתכן כי בתקופת השיא חיו בתרבות זו 15,000 ואף 30,000 תושבים, גודל דומה לזו של אוכלוסיית לונדון בתקופה הרומית. האריכאולוג מייקל הקנברגר מאוניברסיטת קליפורניה העריך כי המחקר מעיד על אוכלוסייה צפופה מאוד וחברה מורכבת במיוחד.
השטחים העירוניים של אתרי עמק אופאנו נמצאו מוקפים בקרקע חקלאית, לרבות שדות וטרסות בגבעות, שגידלו יבולים כמו תירס, מניוק ובטטה. אדמות חקלאיות אלו הוגדרו ברשת של תעלות ניקוז. רוסטיין שיער שהר הגעש סנגאי (אנ') הסמוך סיפק לאזור אדמה עשירה לעיבוד.
הערות שוליים

1 2  אסף גולן, ציוויליזציית ענק לא מוכרת נחשפה בעומק האמזונס, ישראל היום, 17/1/2024
↑  Stéphen Rostain et al. ,Two thousand years of garden urbanism in the Upper Amazon. Science 383,183-189(2024).DOI:10.1126/science.adi6317
1 2 3   אשכול של ערים אבודות התגלה ביערות האמזונס, באתר הארץ, 19 בינואר 2024
מונואמינים

המבנה הכימי של נוראדרנלין
מונואמינים הם מוליכים עצביים ונוירומודולטורים במערכת העצבים הבנויים מקבוצת אמין המקושרת לטבעת ארומטית באמצעות שתי שרשראות פחמן (לדוג: -CH2-CH2-).
קבוצת המונואמינים כוללת את המוליכים העצביים דופמין, סרוטונין, נוראדרנלין (קרוי גם נוראפינפרין), היסטמין ואדרנלין (קרוי גם אפינפרין).
תאי עצב מונואמינים מווסתים את הפעולה של אזורים נרחבים במוח, על ידי הפחתה או הגברה של הפעילות שלהם.
תתי קבוצות

המונואמינים משתייכים למספר סוגים:
הקטכולאמיניים Catecholamine - דופמין, נוראדרנלין ואדרנלין.
האינדולומיניים Indolamine - סרוטונין.
Ethylamine - היסטמין.
היבטים רפואיים

משום שלמונואמינים שונים יש מבנה מולקולרי דומה, יש תרופות המשפיעות על הפעילות של כולם במידה כזו או אחרת.
ראו גם

מונואמין אוקסידאז
מעכב מונואמין אוקסידאז
הערות שוליים

1 2 3 4  Neil R. Carlson, (2013). Physiology of Behavior. Boston: Pearson.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
דייוויד ארקט

| --- | --- |

 לידה:  8 בספטמבר 1971 (בן 53) וינצ'סטר, וירג'יניה, ארצות הברית
 שם במה:  דייוויד ארקט
 מדינה:  ארצות הברית 
 תקופת הפעילות:  מ-1990
 מקום לימודים:  תיכון פיירפקס 
 בן או בת זוג:  קורטני קוקס (1999–2013) 
 צאצאים:  קוקו ארקט 
 מספר צאצאים:  3 
 פרופיל ב-IMDb
 
דייוויד ג'יימס ארקט (באנגלית: David James Arquette; נולד ב-8 בספטמבר 1971) הוא שחקן יהודי-אמריקאי, במאי קולנוע, מפיק, תסריטאי, מעצב אופנה, ומתאבק מקצועי לשעבר.
ביוגרפיה

ארקט נולד בסובוד קומונה בווינצ'סטר שבווירג'יניה, בנם של ברנדה "מרדי" אוליביה, שחקנית, משוררת, מפעילת תיאטרון, פעילה, מורה למשחק, ומטפלת, ושל לואיס ארקט, שחקן. סבו של ארקט מצד האב הוא הקומיקאי קליף ארקט. אמו של דייוויד ארקט הייתה יהודייה, בתו של פליט שואה מפולין. אביו של ארקט צאצא של החוקר מריווד'ר לואיס, ואביו הקתולי המיר את דתו לאסלאם. האחים של ארקט הם השחקנים רוזנה, אלקסיס, ריצ'מונד ופטרישה.
קריירת משחק

ארקט הופיע במספר סרטים כולל "באפי ציידת הערפדים" (1992) ו"רוק'נרול באוויר" (1994). הוא הופיע גם בתוכניות הטלוויזיה "בלוסום" (1992), "בוורלי הילס 90210" (1992), ו"חברים" (1996).
ארקט הופיע בסדרת סרטי "צעקה" כדיואי ריילי. במהלך הצילומים של הסרט הראשון בשנת 1996 הוא פגש את אשתו לעתיד, קורטני קוקס. בדומה לדמויות שלהם, בני הזוג נישאו בשנת 1999. ביחד הם הופיעו בפרסומת משנת 2003 עבור קוקה-קולה. באותה שנה הם הקימו חברת הפקות בשם "קוקט" (חיבור של שמות המשפחה שלהם ומילה שמשמעותה אישה פלרטטנית) והפיקו מספר סרטים וסדרות טלוויזיה, כולל "דייזי עושה את אמריקה", "לכלוך", ו"קוגר טאון'", שני האחרונים בכיכובה של קורטני קוקס-ארקט. ב-2001 גילם את דמותו של הופמן בתפקיד הראשי בסרט "האזור האפור".
ארקט הופיע בשנת 2007 בסדרת הקומדיה של ABC, "במקרה חירום", אשר בוטלה לאחר עונה אחת בלבד לאחר שידור 12 פרקים. מאז הוא הופיע בסרט "המלט 2" (2008) כגארי. ב"צעקה 4" חזר לשחק את דיואי ריילי ושוב הוא משחק לצד אשתו.
בשנת 2011, ארקט הופיע בעונה ה-13 של "רוקדים עם כוכבים".
קריירת היאבקות

לאחר שהשתתף בסרט "רצים לזירה" בשנת 2000, הופיע ארקט בארגון ההיאבקות WCW כדי לקדם את הסרט. במהלך הופעתו, ניצח ארקט בקרב זוגות וזכה בתואר האליפות של הארגון. זכייתו בתואר זכתה לביקורות קוטלות מצד מעריצי ההיאבקות שראו בכך כישלון נוסף של הארגון, שנסגר ב-2001. ארקט עצמו היה נגד הרעיון של זכייה בתואר, אולם תרם את כל כספו מהופעותיו למשפחות של מתאבקים שמתו ונפצעו.
חיים אישיים

ארקט התחתן עם השחקנית קורטני קוקס ב-12 ביוני 1999. ב-13 ביוני 2004 נולדה להם בת. ב-11 באוקטובר 2010 נפרדו בני הזוג, ובמאי 2013 התגרשו.באותה שנה ארקט ובת זוגו מאז 2011 כריסטינה מקלרטי בישרו כי הם מצפים לבן משותף,השניים התחתנו באפריל 2015 ושנתיים לאחר מכן נולד בנם השני.
ביוני 2012 ביקר ארקט לראשונה בישראל. במהלך ביקורו קיים טקס בר-מצווה ברחבת הכותל המערבי.
ביוני 2024 הגיע לישראל לטובת צילומי סרט של הבמאי דני איי.
פילמוגרפיה

1992 - באפי ציידת הערפדים
1992 - איפה הימים לוקחים אותך
1993 - An Ambush of Ghosts
1993 - The Webbers
1994 - The Road Killers
1994 - Roadracers
1994 - רוק'נרול באוויר
1995 - Wild Bill
1996 - על נשים, גברים וחיות אחרות
1996 - לנשק ולספר
1996 - עור ועצם
1996 - ג'ונס
1996 - צעקה
1997 - המזעיק
1997 - לחלום עם הדגים
1997 - Kiss & Tell
1997 - Life During Wartime
1997 - צעקה 2
1998 - Penn & Teller's Sin City Spectacular
1998 - שוד למתחילים
1998 - סיבובים לדקה
1999 - הרץ
1999 - רעב מטורף
1999 - החבובות בחלל
1999 - אף פעם לא התנשקה
2000 - צעקה 3
2000 - ניפגש בזירה
2001 - האזור האפור
2001 - ספוט
2001 - פסיכולוגית בגרוש
2002 - חג מולד שמח עם החבובות - סרט טלוויזיה
2002 - עכבישים נגד אנשים
2003 - רומן זר
2003 - לגנוב את סינטרה
2004 - למות בסטייל
2004 - לרכב על קליע
2005 - קלע
2005 - הרפתקאות שארקבוי ולבהגירל בתלת מימד
2005 - הנוסעים - סרט טלוויזיה
2006 - פרס של טיפשים
2006 - פצצת זמן
2006 - טריפ קטלני - גם במאי
2008 - המלט 2
2008 - Nosebleed
2010 - The Land of The Astronauts
2011 - צעקה 4
2011 - Conception‏
2012 - טרון: הזריחה - דיבוב
2014 - שדה נעליים אבודות
2014 - הכל הולך
2015 - Evan's Crime
2016 - החופשה הגדולה של פי ווי הרמן
2016 - Casual Encounters‏
2017 - Amanda & Jack Go Glamping‏
2018 - Bachelor Lions
2019 - Mob Town
2020 - Spree
2020 - Blackjack: The Jackie Ryan Story
2021 - Dr. Bird's Advice for Sad Poets
2022 - צעקה
2022 -סיפורי חייו של מר פיקרי
2022 - Quantum Cowboys‏
2023 - The Good Half‏
2026 - צעקה 7
On Sacred Ground‏ (TBA)
Unholy Trinity ‏(TBA)
פילמוגרפיה > טלוויזיה

נערי הכרך (1990)
הורות (1990–1991)
גבר מת מהלך (1996)
הלם סטטי (2003) - דיבוב
גברת דייוויס (2023)
הערות שוליים

↑  Patricia Arquette Biography (1968-)
↑  David Arquette Biography (1971-)
↑  Pfefferman, Naomi (2002-10-08). "Arquette Reconnects". The Jewish Journal of Greater Los Angeles. נבדק ב-2006-12-13.
↑  Vallance, Tom (2001-02-16). "Obituary: Lewis Arquette". The Independent. נבדק ב-2006-12-13.
↑  Patricia Arquette - Cranky Critic StarTalk - Movie Star Interviews
↑  USA WEEKEND Magazine
↑  Hoggard, Liz (18 באוגוסט 2006). "Patricia Arquette: The not-so-dippy hippie". The Independent. London. נבדק ב-1 במאי 2010. {{cite news}}:  (עזרה)
↑  In Case of Emergency: ABC Sitcom Gone for Good?, TV Series Finale, April 12, 2007
↑  ABC Drops Case for "Emergency", The Futon Critic, April 12, 2007
↑  Variety Staff (2009-09-24). "Dimension Goes Back to its Roots". Variety (magazine). נבדק ב-2009-11-03.
↑  ריקי לייק והבן של שר ל"רוקדים עם כוכבים", באתר ynet, 30 באוגוסט 2011
↑  רן בוקר, צפו: דיוויד ארקט חוגג בר מצווה בכותל, באתר ynet, 11 ביוני 2012
| אלופי ה-WCW |
| --- | --- | --- |
| WCW | ריק פלייר • לקס לוגר • סטינג • ביג ואן ויידר • רון סימונס • האלק הוגן • הענק • רנדי סאבאג' • גולדברג • קווין נאש • דיאמונד דאלאס פייג' • ברט הארט • כריס בנואה • סיד וישס • ג'ף ג'ארט • דייוויד ארקט • בוקר טי • וינס רוסו • סקוט סטיינר |  |
| WWE | בוקר טי • קורט אנגל • הרוק • כריס ג'ריקו |  |
| צעקה |
| --- | --- | --- |
| סרטים | צעקה (1996) • צעקה 2 (1997) • צעקה 3 (2000) • צעקה 4 (2011) • צעקה (2022) • צעקה 6 (2023) • צעקה 7 (2026) |  |
| שחקנים ראשיים | נב קמפבל • קורטני קוקס • דייוויד ארקט • מליסה באררה • ג'נה אורטגה |  |
| דמויות | גוסטפייס • סידני פרסקוט • גייל ות'רס • דיואי ריילי • קייסי בקר |  |
| --- | --- |
בקרת זהויות :  NLI: 987007423861705171  PLWABN: 9810630776205606  BIBSYS: 99016028  BNE: XX1276047  BnF: cb14021783t (data)  GND: 124560326  ISNI: 0000 0001 1947 7069  LCCN: no97029797  MusicBrainz: 21f130a9-425a-41d6-a63d-b11ba283c658  NKC: xx0150308  NLA: 42351748  NLK: KAC2020L1669  NTA: 165159006  SNAC: w6z90dvs  SUDOC: 131819755  VIAF: 24800348   WorldCat (עם VIAF): 24800348
החיים שאחרי (2009)

| --- | --- |

עטיפת ה-DVD של הסרט
 בימוי:  אגנייסקה ווצוביץ'-ווסולו
 הופק בידי:  ביל פרקינס 
 תסריט:  אגנייסקה ווצוביץ'-ווסולו  פול ווסולו  ג'ייקוב קורולצ'וק
 שחקנים ראשיים:  כריסטינה ריצ'י ליאם ניסן ג'סטין לונג
 מוזיקה:  פול הסלינגר 
 צילום:  אנסטס מיצ'וס 
 מדינה:  ארצות הברית 
 חברת הפקה:  Plum Pictures 
 חברה מפיצה:  Anchor Bay Entertainment, נטפליקס 
 שיטת הפצה:  וידאו על פי דרישה 
 הקרנת בכורה:  7 בנובמבר 2009
 משך הקרנה:  104 דקות
 שפת הסרט:  אנגלית
 סוגה:  סרט אימה, סרט מתח, מותחן פסיכולוגי, סרט דרמה 
 מקום התרחשות:  ניו יורק 
 תקציב:  4,500,000$
 הכנסות באתר מוג'ו:   afterlife10
 אתר רשמי
 דף הסרט ב־IMDb
 
החיים שאחרי (באנגלית: After.Life) הוא סרט אימה אמריקאי בכיכובם של כריסטינה ריצ'י, ליאם ניסן וג'סטין לונג, שיצא לאקרנים בשנת 2009 על פי  התסריט ובבימויה של אגנייסקה ווצוביץ'-ווסולו.
הסרט

אנה טיילור (כריסטינה ריצ'י), מורה בחטיבת ביניים, אינה מרוצה מחייה. אם שלא אוהבת, ובן זוג שאינו מצליח להבין אותה (ג'סטין לונג). לאחר מריבה סוערת עם בן זוגה היא נוהגת בגשם סוער ונהרגת בתאונת דרכים. מעתה והלאה היא למעשה נמצאת בבית הקברות המקומי בניהולו של אליוט דיקן (ליאם ניסן) אשר טוען כי ביכולתו לדבר עם המתים. דיקן מנסה להוכיח לאנה כי נפטרה ומתפקידו להכין אותה לקראת הלוויה שתתקיים בעוד מספר ימים. מנגד, בן זוגה מסרב להשלים עם מותה והוא מאמין כי היא חיה, נושמת וכלואה בבית הקברות.
ג'וש צ'ארלס

| --- | --- |

צ'ארלס, 2014
 לידה:  15 בספטמבר 1971 (בן 53) בולטימור, ארצות הברית 
 שם לידה:  Joshua Aaron Charles 
 מדינה:  ארצות הברית 
 תקופת הפעילות:  מ-1988 
 מקום לימודים:  בית הספר לאמנויות של בולטימור 
 בן או בת זוג:  סופי פלאק 
 מספר צאצאים:  2 
 פרופיל ב-IMDb
 
ג'ושוע אהרון צ'ארלס (באנגלית: Joshua Aaron Charles; נולד ב-15 בספטמבר 1971) הוא שחקן קולנוע, טלוויזיה ותיאטרון אמריקאי. הוא ידוע בעיקר בזכות תפקידיו כוויל גרדנר בסדרת הדרמה "האישה הטובה", שזיכתה אותו בשתי מועמדויות לפרס אמי לפריים טיים.
קורות חיים

צ'ארלס הוא בנם של לורה (לבית הנקשר), בעלת טור רכילות בעיתון "בולטימור סאן", ואלן צ'ארלס, מנהל פרסום. הוא ממוצא יהודי מצד אביו, והוא מגדיר את עצמו כיהודי. הוא החל את הקריירה שלו בגיל תשע.
קריירה

הופעת הבכורה הקולנועית של צ'ארלס הייתה בסרט הקולנוע "היירספריי" של ג'ון ווטרס, בשנת 1988. בשנה שלאחר מכן הוא כיכב לצד רובין ויליאמס ואית'ן הוק בסרט "ללכת שבי אחריו" שהיה מועמד לאוסקר לסרט הטוב ביותר באותה שנה.
בין השאר שיחק בסרטים "שלושה במיטה אחת" ו"החיים שאחרי".
בשנת 2008 שיחק בעונה הראשונה של סדרת הדרמה "בטיפול". לאחר מכן החל לשחק בסדרת הדרמה "האישה הטובה" של רשת CBS, את וויל גארדנר, שותף בכיר במשרד עורכי הדין, תפקיד עליו היה מועמד פעמיים לפרס אמי.
בשנת 2014 כיכב צ'ארלס בסרט הדרמה הצרפתי "אנשי הציפור" בדמותו של גארי ניומן, מהנדס אמריקני מעמק הסיליקון שמחליט לפתע לנטוש את עבודתו ואת אשתו, ומסתגר בחדרו במלון של שדה התעופה בפריז.
בשנת 2018 שיחק בתפקיד ראשי בסרט "חובבן".
משנת 2020 משחק בתפקיד ראשי בסדרה "הרחק" בהפקת נטפליקס.
בשנת 2022 שיחק במיני-סדרה "העיר הזאת שלנו" מבית רשת HBO.
בשנת 2023 גילם את דניאל דנדון בסדרת המדע הבדיוני הבריטית "הכוח" של אמזון פריים וידאו.
בשנת 2024 גילם את דמיאן במותחן הפסיכולוגי "אינסטינקט אימהי" (אנ').
חיים אישיים

בספטמבר 2013 התחתן צ'ארלס עם רקדנית הבלט והסופרת סופי פלאק. יש להם שני ילדים. ב־9 בדצמבר 2014, פלאק ילדה את ילדם הראשון של בני הזוג, בן בשם רוקו. ב־23 באוגוסט 2018, צ'ארלס פרסם בחשבון האינסטגרם שלו כי פלאק ילדה את ילדם השני, בת בשם אליאונור.
הוא מעריץ של בולטימור רייבנס ובולטימור אוריולס. בכמה סרטים שבהם השתתף, הוא לבש כובע בייסבול של אוריולס.
חיים אישיים > אקטיביזם

באוקטובר 2023, צ'ארלס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
הערות שוליים

↑  Sandler, Gilbert (16 ביולי 1996). "Baltimore Glimpses: the Hollywood trail". The Baltimore Sun. נבדק ב-8 בספטמבר 2013. Josh Charles is the son of Laura and Allen Charles {{cite news}}:  (עזרה)
↑  Desmon, Stephanie (17 בפברואר 2008). "Lillian 'Libby' Charles". The Baltimore Sun. נבדק ב-13 בפברואר 2015. her son Allan Charles, founding partner of Trahan Burden Charles ... grandson is actor Josh Charles {{cite news}}:  (עזרה)
↑  Feinberg, Scott (21 ביוני 2012). "Emmys 2012: Josh Charles on Falling in Love with 'The Good Wife' (Video)". The Hollywood Reporter. נבדק ב-2013-08-02. {{cite web}}:  (עזרה)
↑  "Charles Gets Married". Jewz in the Newz. The American Israelite. 2 באוקטובר 2013. אורכב מ-המקור ב-13 בדצמבר 2013. נבדק ב-13 בדצמבר 2013. Charles’ Jewish father was a prominent Baltimore advertising exec and his mother used to write a popular local newspaper gossip column. (His mother wasn’t born Jewish. Whether she “converted-in” is unknown to me.) {{cite web}}:  (עזרה)
↑  Goldstein, Meredith (10 באוקטובר 2011). "A novel life: A former dancer's new career takes shape – Boston Globe". Boston.com. נבדק ב-2013-05-01. {{cite web}}:  (עזרה)
↑  Webber, Stephanie (7 בספטמבר 2013). "Josh Charles Wedding: Good Wife Star Marries Girlfriend Sophie Flack!". Us Weekly. נבדק ב-8 בספטמבר 2013. Josh Charles ... married longtime girlfriend Sophie Flack on Friday, Sept. 6 {{cite news}}:  (עזרה)
↑  Marquina, Sierra (12 בדצמבר 2014). "Josh Charles, Wife Sophie Flack Welcome Their First Child Together – a Baby Boy!". Us Weekly. נבדק ב-29 בדצמבר 2014. {{cite news}}:  (עזרה)
↑  Josh Charles Reveals The Birth of His Daughter, Instagram, 2018, נבדק ב-23 באוגוסט 2018 {{citation}}:  (עזרה)
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| --- | --- |
בקרת זהויות :  NLI: 987008729343905171  PLWABN: 9810644883105606  BNE: XX1105595  BnF: cb141635785 (data)  GND: 1017832390  ISNI: 0000 0001 1445 9179  LCCN: no99082521  MusicBrainz: 130802cd-c527-48c2-9053-2c3f5e9e6231  NLK: KAC2020R0298  NTA: 31438944X  SUDOC: 169237966  VIAF: 61755760   WorldCat (עם VIAF): 61755760
סרט (חומר)

גלילי סרטי בד צבעוניים
ילדה עם כובע קשור בסרט, ציור מהשנים 1781–1783
סרט הוא רצועת חומר, משמשת לאיסוף עצמים, כרכיב במכונות, ולקישוט. בשימושיהם המגוונים, סרטים עשויים מנייר, בד, עור, מתכות וחומרים פולימריים.
דימוי הסרט הוא מרכיב ברוב סמלי בתי המלוכה והאצולה במערב.
סרטים, ממגוון חומרים, נלווים אל זרי פרחים. סרטי מוּדעות צבעוניים הנענדים על החולצה או דש הצווארון, מסמלים עמדות חברתיות ופוליטיות, לפי המשמעות הידועה או המקובלת של צבע הסרט.
בטקסים של חנוכת מיזמי בנייה, נוהגים למתוח אותם בפתחו, עד לגזירתם בידי דמות מוערכת, טקס גזירת הסרט מסמל את חנוכתם ופתיחתם הרשמית לציבור.
סרטי נייר משמשים לקישוט, והם חומר גלם להכנת שרשראות נייר.
סרטי בד עשויים ממגוון חומרים: כותנה, צמר וחומרים סינתטיים. משי, סאטן וקטיפה, הם הבדים האהודים ליצירת קישוטים חגיגיים.
כילותריום

| כילותריום |
| --- | --- |

תקופה
סוף מיוקן-פליוקן 13.7–3.4 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: כילותריום
מינים
 Chilotherium anderssoni  Chilotherium haberi  Chilotherium intermedium  Chilotherium kiliasi  Chilotherium kowalevskii  Chilotherium licenti   Chilotherium persiae  Chilotherium primigenius  Chilotherium pygmaeum  Chilotherium samium  Chilotherium schlosseri  Chilotherium wimani  Chilotherium xizangensis
שם מדעי
 Chilotherium ‏1924
תחום תפוצה


כילותריום (שם מדעי: Chilotherium) הוא סוג נכחד של יונק גדול ממשפחת הקרנפיים, אשר חי ברחבי אסיה ובארצות הים התיכון במהלך סוף המיוקן ותקופת הפליוקן לפני 13.7-3.4 מיליון שנה. משמעות שמו הוא: "הבהמה של צינג'י", על שם תצורות צ'ינג'י (Chinji Formation) הקיימות ברמת פוטוהר (אנ') בפקיסטן.
בסוג נמנו בעבר מינים רבים, חלקם סווגו מחדש לסוגים דומים כמו אצרורינוס ו-Hispanotherium או אוחדו עם שאר המינים.
מאפיינים

יונק גדול זה דמה במראהו לקרנף לבן מודרני, הגיע לגובה 1.5-1.8 מטר ולמשקל 1.5-2 טונות. עם זאת הוא היה שונה מהקרנפים החיים בכך שלא הייתה לו קרן על האף, היה לו מצח משופע ובעיקר בלט בזוג הניבים שבלטו מלסתותיו התחתונות. היה זה קרנף בעל רגליים קצרות שאולי חי בדומה להיפופוטם בביצות. הייתה לו דו-צורתיות זוויגית והזכרים היו בעלי אצבעות בעלות זיזים בולטים יותר מאצל הנקבות.
הכילותריום היה מותאם עם ניביו התחתונות לחפירה באדמה, באזורי ביצות או ערבות לחות, איתם הוציא מהאדמה שורשים. הרגליים התחתונות שלו נבעו מתזונתו מעשבים, אשר גדלים על הקרקע. בנוסף המבנה של הניבים והרגליים התחתונות עזר לו להתגונן מטורפים. הדינוקרוקוטה היה הטורף העיקרי עבורו באזור מחייתו, אך ממאובנים שנמצאו נראית עצם של כילותריום עם סימני נשיכה של דינוקרוקוטה, ואולם הפצע החלים, כך שהקרנף הצליח להימלט מטורפו.